

**vALSTYBINĖ ENERGETIKOS reguliavimo taryba**

**NUTARIMAS**

**DĖL Balterma ir ko, UAB ŠILUMOS KAINų DEDAMŲJŲ vienašališko NUSTATYMO**

2020 m. lapkričio 26 d. Nr. O3E-1209

Vilnius

Vadovaudamasi Lietuvos Respublikos šilumos ūkio įstatymo (toliau – Įstatymas) 32 straipsnio 8 ir 9 dalimis, Šilumos kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, išnagrinėjusi Balterma ir ko, UAB 2018 m. rugsėjo 7 d. raštu Nr. R‑BKO‑15‑09-05 pateiktą šilumos bazinės kainos dedamųjų perskaičiavimo projektą, 2020 m. birželio 16 d. raštu Nr. R-BKO-20-06-16 „Dėl šilumos kainos dedamųjų perskaičiavimo“, 2020 m. lapkričio 13 d. raštu Nr. BKO/11/13/1 „Dėl šilumos kainos dedamųjų paskirstymo 5 metams“ pateiktą papildomą informaciją, atsižvelgdama į Valstybinės energetikos reguliavimo tarybos (toliau – Taryba) Šilumos ir vandens departamento Šilumos kainų ir investicijų skyriaus 2020 m. lapkričio 19 d. pažymą Nr. O5E-1044 „Dėl Balterma ir ko, UAB šilumos kainų dedamųjų perskaičiavimo ir vienašališko nustatymo“ Taryba nutaria:

1. Konstatuoti, kad Vilniaus miesto savivaldybės taryba pažeidė Įstatymo 32 straipsnio 8 dalį, tai yra per 30 dienų nenustatė Balterma ir ko, UAB šilumos kainų dedamųjų antriesiems šilumos bazinės kainos galiojimo metams.
2. Vienašališkai nustatyti laikinas Balterma ir ko, UAB šilumos kainų dedamąsias (be PVM):
	1. šilumos (produkto) gamybos vienanarę kainą:
		1. šilumos (produkto) gamybos vienanarės kainos, išreiškiamos formule 1,47 + THG,KD, dedamąsias:
			1. vienanarės kainos pastoviąją dedamąją – 1,47 ct/kWh;
			2. vienanarės kainos kintamąją dedamąją – THG,KD;
	2. šilumos (produkto) gamybos (įsigijimo) šilumos kainos dedamąsias:
		1. vienanarės kainos, išreiškiamos formule 1,47 + TH,KD, dedamąsias:
			1. vienanarės kainos pastoviąją dedamąją – 1,47 ct/kWh;
			2. vienanarės kainos kintamąją dedamąją – TH,KD;
		2. dvinarės kainos dalis:
			1. pastoviąją dedamąją (šilumos srauto vidutinei galiai) – 10,76 Eur/mėn./kW;
			2. pastoviąją dedamąją (atitinkamai vartotojų grupei) – 5,70 Eur/mėn.;
			3. kintamąją dalį – TH,KD;
	3. mažmeninio aptarnavimo vartotojams kainą pasirinktinai: jei vartotojas pasirinko mokėti už kiekvieną realizuotiną šilumos kilovatvalandę – 0,56 ct/kWh, jei vartotojas pasirinko mokėti kaip pastovų (mėnesio) užmokestį – mažmeninio aptarnavimo bazinis pastovus (mėnesio) užmokestis atitinkamai vartotojų grupei 3,86 Eur/mėn./kW ir mažmeninio aptarnavimo bazinis pastovus (mėnesio) užmokestis 2,10 Eur/mėn.
3. Nustatyti dedamųjų THG,KD, TH,KD, TH formules:

|  |  |  |
| --- | --- | --- |
| Eil. Nr. | Dedamoji | Formulė |
| 1. | Šilumos (produkto) gamybos ir šilumos (produkto) gamybos (įsigijimo) vienanarės kainos kintamoji dedamoji | THG,KD = TH,KD = 0,14 + ((13 794,1 × pHG, d)/ (11 330 345 / 100) |
| 3. | Šilumos (produkto) gamybos (įsigijimo) vienanarė kaina | TH = 1,47 + TH,KD |

*čia:*

pHG, d – gamtinių dujų kaina (Eur/MWh).

1. Paskirstyti 60 mėnesių laikotarpiui:
	1. dėl šilumos kainoje įskaitytų ir faktiškai patirtų sąnaudų kurui įsigyti dydžių neatitikties šilumos kainų dedamųjų galiojimo laikotarpiu (2016 m. sausio 1 d. – 2018 m. birželio 30 d.) susidariusias papildomas 72,55 tūkst. Eur pajamas, mažinant šilumos kainą 0,13 ct/kWh;
	2. šilumos kainų dedamųjų galiojimo metu (2015 m. sausio 1 d. – 2016 m. gruodžio 31 d.) dėl daugiau kaip 1 procentiniu punktu viršytos faktinės investicijų grąžos, palyginus su nustatyta investicijų grąža, 82,68 tūkst. Eur papildomai gautas pajamas, mažinant šilumos kainą 0,15 ct/kWh.

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkė Inga Žilienė